section_heading: Virtualni svijet
paragraph_text: Korisnici se u SL-u prikazuju preko takozvanih avatara koje mogu sami dizajnirati ili pak izabrati iz širokog spektra ponuđenih. Virtualni se život odvija na velikoj površini nalik na Zemlju. Osnova je velika morska površina s mnogo manjih i većih otoka. Korisnicima su dostupna razna prijevozna sredstva i interakcija je moguća s gotovo svime što se nalazi u vidokrugu.